Държавен вестник, бр. 41, 2019 г., стр. 29

БРОЙ  41	
Д Ъ Р Ж А В Е Н  В Е С Т Н И К 	
СТР.  29  
Раздел IV
Водене на регистъра и публикуване на 
информацията
Чл. 8. (1) Подадените декларации от достав-
чиците на медийни услуги и  разпространите-
лите на периодични печатни произведения се 
регистрират с отделен регистрационен индекс 
в автоматизираната информационна система 
на Министерството на културата от опреде-
лено от министъра на културата длъжностно 
лице след проверка за наличието на валиден 
електронен подпис и попълнена информация 
по чл. 2, ал. 1 и 3 или чл. 5, ал. 1. 
(2) След регистрирането по ал. 1 автома-
тизираната информационна система генерира 
и изпраща потвърждение до подателя, което 
съдържа данни за входящия номер.
(3) В случай че подадената декларация не 
съдържа информацията по чл. 2, ал. 1 и 3 или 
чл. 5, ал. 1, се смята за неподадена, за което 
подателят се уведомява по електронен път. В 
този случай потвърждаване на получаването 
на уведомяването не се изисква.
(4) В случаите по ал. 3 задължените лица 
могат да подадат нова декларация в сроковете 
по чл. 2, ал. 1 и чл. 5, ал. 1.
Чл. 9. (1) Министерството на културата 
създава и поддържа публичен регистър, който 
съдържа информацията по чл. 7а, ал. 3, 4 и 
7 и по чл. 7б, ал. 1 и 2 от Закона за задъл-
жителното депозиране на печатни и други 
произведения и за обявяване на разпростра-
нителите и доставчиците на медийни услуги. 
(2) Регистърът по ал. 1 се поддържа в елек-
тронен вид, като достъпът до него е свободен 
и безплатен и се осигурява чрез интернет 
страницата на Министерството на културата. 
(3) Регистърът по ал. 1 се води от опреде-
лено от министъра на културата длъжностно 
лице.
Чл. 10. В 10-дневен срок от подаване на де-
кларацията длъжностното лице по чл. 9, ал. 3 
публикува в регистъра следната информация: 
1. за доставчиците на медийни услуги: 
а) имената на действителния собственик;
б) имената на лицето, което фактически 
контролира съдържанието на медийната 
услуга/и или редакционната политика, ако е 
различно от действителния собственик;
в) наименование на институцията и на зае-
маната публична длъжност от действителния 
собственик;
г) размера и основанието на полученото 
финансиране през предходната календарна 
година;
д) индивидуализиращи данни за лицето, 
извършило финансирането (за физически 
лица – имена, за юридически лица – наимено-
вание, правноорганизационна форма, единен 
идентификационен код (БУЛСТАТ) или номер 
в съответния национален регистър);
е) вид, предмет и стойност на сключените 
договори през предходната календарна година 
с държавни или местни органи или дружества 
с държавно или общинско участие в капитала, 
включително в резултат на обществени поръч-
ки, с политически партии, рекламни договори 
с лица, осъщестяващи дейност, подлежаща 
на регулация, договори, по които е получено 
финансиране със средства от Европейските 
структурни и инвестиционни фондове или от 
други международни финансови институции 
или донори;
ж) индивидуализиращи данни за лицето, с 
което са сключени договорите (за  физически 
лица – имена, за юридически лица – наимено-
вание, правноорганизационна форма, единен 
идентификационен код (БУЛСТАТ) или номер 
в съответния национален регистър);
з) информация за настъпването на промя-
на в действителния собственик и дали заема 
публична длъжност;
2. за разпространителите на периодични 
печатни произведения:
а) имената на действителния собственик;
б) брой и адреси на обектите за продажба 
на дребно на периодични печатни произведе-
ния, използвани в търговската дейност;
в) информация за настъпването на промяна 
в действителния собственик.
Чл. 11. (1) Публикуването в регистъра се 
извършва чрез последователно въвеждане на 
информацията по чл. 10, т. 1 и 2 от длъжност-
ното лице при спазване на изискванията на 
Закона за защита на личните данни и разпо-
редбите на Регламент (ЕС) 2016/679 на Евро-
пейския парламент и на Съвета от 27 април 
2016 г. относно защитата на физическите лица 
във връзка с обработването на лични данни и 
свободното движение на такива данни.
(2) При публикуването се заличават данни 
за единен граждански номер/личен номер на 
чужденец, постоянен адрес, място на раждане 
и документ за самоличност.
Чл. 12. Подадените декларации по чл. 7а, 
ал. 3 и чл. 7б, ал. 1 от Закона за задължител-
ното депозиране на печатни и други произве-
дения и за обявяване на разпространителите 
и доставчиците на медийни услуги се съхра-
няват 5 години.
Заключителни разпоредби
§ 1. Наредбата се издава на основание 
чл. 7в, ал. 2 от Закона за задължително де-
позиране на печатни и други произведения и 
за обявяване на разпространителите и дос-
тавчиците на медийни услуги. 
§ 2. Наредбата влиза в сила от деня на 
обнародването є в „Държавен вестник“.
Министър:  
Боил Банов
3667